সিলেটের দক্ষিণ সুরমার কাশনিয়ার হাওরে নৌকাডুবিতে নিখোঁজ ছয় জনের মধ্যে চার জনের লাশ উদ্ধার করা হয়েছে। মঙ্গলবার সকাল থেকে দুপুর ১২টা পর্যন্ত অগ্নি-নির্বাপক বাহিনীর কর্মীরা এ লাশগুলো উদ্ধার করে। সোমবার বিকেলে দক্ষিণ সুরমার কাশনিয়ার হাওরে ঝড়ের কবলে পড়ে বারকি নৌকা ডুবে ছয় জন নিখোঁজ হয়। সিলেট অগ্নি-নির্বাপক বাহিনীর সহকারী পরিচালক পরিমল কুণ্ডু জানান, স্থানীয় জনগণের সহায়তায় লাশগুলো  উদ্ধার করা হয়েছে। যাদের লাশ উদ্ধার করা হয়েছে তারা হলেন- দক্ষিণ সুরমার মির্জানগর গ্রামের ফাহমিদা আক্তার অ্যানি (১১), শরিফুল ইসলাম (৭), সোনাপুর গ্রামের মনফর আলী (৪০) ও জয়নুল আহমদ (৮)। নিখোঁজ ফারুক আহমদ (৪৭) ও বেলাল আহমদের (৭) লাশ উদ্ধারে চেষ্টা চলছে বলে জানান পরিমল।